wannaphong/clean_thaiwikipedia huggingface dataset:
# พลพจน์ พูลนิล
พลพจน์ พูลนิล (เกิด 20 ธันวาคม พ.ศ. 2535) ชื่อเล่น ข้าวตู เป็นนักแสดงชาวไทย ปัจจุบันเขาเป็นนักแสดงในสังกัด ช่อง 7HDหล่อระดับคุณชาย!! ข้าวตู พลพจน์ พระเอกละครพื้นบ้าน กับ ชีวิตนอกจอนิตยสารข่าวบันเทิง ฉบับเมื่อวันที่ 20 กันยายน 2559

 ประวัติ 
พลพจน์ พูลนิล ชื่อเล่น ข้าวตู เกิดเมื่อวันที่ 20 ธันวาคม พ.ศ. 2535เป็นนักแสดงชาวไทยเกิดที่อำเภอทับสะแก จังหวัดประจวบคีรีขันธ์ จบการศึกษาโรงเรียนมัธยมที่โรงเรียนหัวหินวิทยาลัย จบการศึกษาระดับปริญญาตรี ที่คณะนิเทศศาสตร์ สาขาวิทยุกระจายเสียงและวิทยุโทรทัศน์ มหาวิทยาลัยกรุงเทพ และมีพิธีการรับปริญญาบัตรจำนวน 1 ใบทำความรู้จัก “ข้าวตู พลพจน์” หรือ “หมวดพิทยา” ใน “ชะชะช่า ท้ารัก”mobile.daradaily.com ฉบับเมื่อวันที่ 21 กันยายน 2561

พลพจน์เริ่มเข้าสู่วงการบันเทิงไทยเขาได้ลงนามสัญญามฐานะบริษัท สามเศียร จำกัดมีผลงานละครเรื่องแรก เขยซ่าส์ พ่อตาแสบ และผลงานละครพื้นบ้านออกอากาศทางช่อง 7HD มีผลงานเรื่อง แก้วหน้าม้า, สี่ยอดกุมาร เทพสามฤดู สังข์ทอง ขวานฟ้าหน้าดำ นางสิบสอง 

เมื่อในปี 2561 มีผลงานละครเรื่อง เพชรร้อยรัก และเป็นที่รู้จักกันในบาท วีทัศน์“บิ๊กลอร์ด” จัดให้ “ขวานฟ้าหน้าดำ” เวอร์ชัน 2019 ลงตัวที่ “ข้าวตู”mobile.daradaily.com ฉบับเมื่อวันที่ 16 กุมภาพันธ์ 2562

 ชีวิตส่วนตัว 
พลพจน์ สมรสกับ น้ำผึ้ง - ธนภัทร ดิษฐไชยวงศ์ นักแสดงละครพื้นบ้าน เมื่อวันที่ 20 พฤษภาคม พ.ศ. 2567 และจัดพิธีฉลองมงคลสมรสเมื่อวันที่ 1 มิถุนายน พ.ศ. 2567  คู่รักละครพื้นบ้าน “ข้าวตู พลพจน์” ควงเจ้าสาว “น้ำผึ้ง ธนภัทร” แต่งหวานชื่น  มีบุตรสาวด้วยกัน 1 คน ชื่อ กานต์รดา พูลนิล ชื่อเล่น รดา เกิดเมื่อวันที่ 9 พฤศจิกายน พ.ศ. 2567 

 ผลงาน 
 ละครพื้นบ้าน 
  ละครพื้นบ้านทั้งหมดด้านล่างนี้ออกอากาศทางช่อง 7 เอชดี (ละครพื้นบ้าน)
 ปี  เรื่อง  บทบาท 2558  แก้วหน้าม้า  วัชรามานพน้อย  2559  สี่ยอดกุมาร  เสกราชกุมาร (ดิน) 2560  เทพสามฤดู  พระราหู  2561 สังข์ทอง  พระวิษณุกรรม 2562  ขวานฟ้าหน้าดำ  ขวานฟ้าหน้าดำ/องค์สุทธาเทพ นางสิบสอง  พระรถเสน  พระรถเมรี  พระรถเสน 2563  พระสุธน-มโนราห์  พระสุธน

 ละครโทรทัศน์ 
 ละครโทรทัศน์ทั้งหมดด้านล่างนี้ออกอากาศทางช่อง 7 เอชดี
 ปี  เรื่อง  บทบาท 2561  เพชรร้อยรัก  วีทัศน์  ชะชะช่าท้ารัก  ร.ต.ท.พิทยา (หมวดพิทยา) 2563  รหัสริษยา  นัฐ เปี่ยมอรุณ  2564  ตุ๊กตา  หิมวัต (รับเชิญ) 2566  แคน2แผ่นดิน  แสนคำ / คำหมาน วงค์อิน รักในรอยลวง  พาที มนตราตะเกียงแก้ว   รณชัย 2568  พ่อตาปืนโต 3 สาวกำนันพันธุ์ดุ  ชยา พรหมพยศ  สารวัตรพิชิต

 ละครสั้น 
 ฟ้ามีตา ตอน สะใภ้คนรวย (ออกอากาศเมื่อวันเสาร์ ที่ 21 เมษายน พ.ศ. 2561)
 ฟ้ามีตา ตอน อยากดังทำไมถึงอยากดัง (ออกอากาศเมื่อวันเสาร์ ที่ 28 กรกฎาคม พ.ศ. 2561)
 ฟ้ามีตา ตอน ศพในกระสอบ (ออกอากาศเมื่อวันเสาร์ที่ 17 พฤศจิกายน 2561)
 ฟ้ามีตา ตอน เสน่ห์นาง (ออกอากาศวันเสาร์ ที่ 30 มีนาคม 2562)
 ฟ้ามีตา ตอน เป็นโสดทำไม (ออกอากาศเมื่อวันเสาร์ ที่ 6 กรกฎาคม 2562)
 ฟ้ามีตา ตอน สะใภ้แสนสตรอง (ออกอากาศเมื่อวันเสาร์ ที่ 31 ตุลาคม 2563)
 ฟ้ามีตา ตอน สิ่งที่ยังไม่ได้ทำ (ออกอากาศเมื่อวันเสาร์ ที่ 6 พฤศจิกายน 2564)
 ฟ้ามีตา ตอน ไม่มีวันที่ฉันจะรักเธอ (ออกอากาศเมื่อวันเสาร์ ที่ 26 กุมภาพันธ์ 2565)

 รางวัล 
 (2561) รางวัล 
พระพิฆเนศวร ครั้งที่ 6 สาขารางวัลนักแสดงนำชายละครพื้นบ้านจากละครเรื่องเทพสามฤดู
# โฆเซบา ซูเบลเดีย
โฆเซบา ซูเบลเดีย อาฆีร์เร (เกิดเมื่อวันที่ 19 มีนาคม ค.ศ. 1979 ที่แคว้นประเทศบาสก์) เป็นนักปั่นจักรยานมืออาชีพจากประเทศสเปน ระหว่างปี ค.ศ. 2002 จนถึงปี ค.ศ. 2007 ซูเบลเดียได้เข้าร่วมทีมยูสกาดี ซูเบลเดียเป็นน้องชาย นักปั่นจักรยาน ชื่อ ไฮมาร์ ซูเบลเดีย
# ไบรอัน แบ็กนาลล์
ไบรอัน แบ็กนาลล์ (เกิดเมื่อปี ค.ศ. 1981) เป็นนักเขียน, นักพูด และครูฝึกชาวอเมริกัน ไบรอันมีผลงานเขียนอย่างThe Happiness Bible: Your Timeless Guide to Finding True & Lasting Happiness. หรือ ความสุขไบเบิล: ไม่มีเวลาที่คุณค้นพบคู่มือที่ถูกและความสุขภายหลัง

ไบรอันรู้จักกันในฐานะที่มีส่วนร่วมในเครกส์ลิสต์ และในการประท้วงในปี ค.ศ. 2013 ในแบล็กฟลายเดย์ไฟทส์ นอกจากนี้ไบรอันปรากฎในสื่อสิ่งพิมพ์อย่าง ซีบีเอส, ฟ็อกซ์ นิวส์, มาเทอร์ เนเชอร์ เน็ตเวิร์ก, และชิคาโกทริบูน
# พระรัตนปัญญาเถระ
พระรัตนปัญญาเถระ หรือพระสิริรัตนปัญญาเถระ เป็นพระชั้นผู้ใหญ่ระดับสังฆราชาในรัชสมัยของพระเมืองแก้ว หรือพระติลกปนัดดาธิราช แห่งอาณาจักรล้านนา 

ชาตสถานของพระรัตนปัญญาเถระ ยังมีความไม่แน่ชัด บ้างก็ว่าเกิดที่เชียงราย ลำปาง หรือพะเยา คาดว่าเกิดราวปี พ.ศ. 2016 พระรัตนปัญญาเถระอุปสมบทและพำนักอยู่ที่วัดป่าแก้ว จังหวัดเชียงราย ต่อมาได้มาศึกษาต่อที่เชียงใหม่และพำนักอยู่ที่วัดสีหลาราม (ปัจจุบันคือวัดเจ็ดยอด) ท่านเคยพำนักที่วัดฟ่อนสร้อย จนได้เป็นเจ้าอาวาส จากนั้นย้ายไปเป็นเจ้าอาวาสวัดเจ็ดยอดในสมัยพระเมืองแก้ว ซึ่งเป็นถือเป็นพระอารามหลวง 

ท่านได้รจนาชินกาลมาลีปกรณ์ เมื่อ พ.ศ. 2060 ในรัชสมัยพระติลกปนัดดาธิราช ในพรรษาที่ 23 ซึ่งคาดว่าอายุน่าจะย่างเข้า 44 ปี จากหลักฐานในชินกาลมาลีปกรณ์ ท่านมีความรู้ความสามารถ ในพระไตรปิฎกและอรรถกถา มีความสามารถทางด้านภาษาบาลีเป็นอย่างดี 

 ผลงาน 
 ชินกาลมาลีปกรณ์ รจนาเมื่อ พ.ศ. 2060 ในพรรษาที่ 23 ของพระรัตนปัญญา เนื้อเรื่องกล่าวถึงกาลของพระพุทธเจ้า โดยเรียบเรียงอย่างมีระเบียบ จึงได้ชื่อว่า ชินกาลมาลีปกรณ์ ยังมีประวัติบุคคลและสถานที่สำคัญ เช่น เชียงแสน เชียงราย ลำพูน และเชียงใหม่ วรรณกรรมเล่มนี้ได้รับการแปลเป็นหลายภาษา
 มาติกัตถสรูปอภิธัมมสังคณี ไม่ปรากฏปีที่รจนา แต่คาดว่าแต่งระหว่าง พ.ศ. 2060 ถึง 2065 ว่าด้วยบทมาติกา ในอภิธรรมหมวดแรก คือ ธัมมสังคณี
 วชิรสารัตถสังคหะ รจนาเมื่อ พ.ศ. 2078 ที่วัดมหาวนาราม เชียงใหม่ เป็นคำภีร์ขนาดเล็กว่าด้วยกฎเกณฑ์ของศัพท์ หรืออาจเรียกว่าเป็นหัวใจของธรรมะต่าง ๆ
# โทมัส ออทโท บิชอป
โทมัส ออทโท บิชอป (เกิดเมื่อปี ค.ศ. 1877 – เสียชีวิตเมื่อวันที่ 1 พฤษภาคม ค.ศ. 1952) เป็นนักการเมืองชาวนิวซีแลนด์ สังกัดพรรคชาติ บิชอปได้รับการแต่งตั้งให้เป็นสมาชิกสภานิติบัญญัติแห่งชาติ และในปี ค.ศ. 1950 ได้รับการแต่งตั้งให้เป็นประธานสภานิติบัญญัติแห่งชาติ ในปี ค.ศ. 1950 จนกระทั่งยกเลิกในปี ค.ศ. 1951 บิชอปเสียชีวิตเมื่อวันที่ 1 พฤษภาคม ค.ศ. 1952 ด้วยวัย 75 ปี ที่เมืองโลเวอร์ ฮัตต์
# ยักษ์ (เรื่องปรัมปราตะวันตก)
ยักษ์ หรือในภาษาอังกฤษเรียกว่า ไจอันต์  มักเป็นสิ่งมีชีวิตรูปร่างอย่างมนุษย์ แต่มีขนาดกายใหญ่โตและมีพละกำลังมหาศาล ปรากฏในประมวลเรื่องปรัมปราและตำนานในหลากหลายวัฒนธรรม

คำว่า "ไจอันต์" ในภาษาอังกฤษนั้นปรากฏครั้งแรกใน ค.ศ. 1297 มาจากคำว่า "กิกันเตส" (, gigantes) ในประมวลเรื่องปรัมปรากรีกγίγαντες, Georg Autenrieth, A Homeric Dictionary, on Perseus Digital Library

มนุษย์รูปร่างใหญ่โตนั้นปรากฏในประมวลเรื่องปรัมปราอินโด–ยุโรปหลายแขนงในฐานะ "สิ่งมีชีวิตดึกดำบรรพ์" (primeval creature) ที่เกี่ยวเนื่องความวุ่นวายโกลาหล และมักเป็นศัตรูกับเทวดา ไม่ว่าจะเป็นเทวดาแห่งโอลิมปัส, เคลต์, ฮินดู หรือนอร์ส นอกจากนี้ ยังมีบทบาททำนองเดียวกันในประมวลเรื่องปรัมปราและเรื่องพื้นบ้านของชนชาติอื่น ๆ เช่น นาร์เชียน (Nartian)

ในเอกสารทางศาสนา เช่น พันธสัญญาเดิม (Old Testament) ของศาสนาคริสต์ ก็มีเรื่องราวเกี่ยวกับมนุษย์รูปร่างใหญ่โต ซึ่งมีชื่อเรียกต่าง ๆ กันไป เช่น โอก กษัตริย์แห่งบาชาน (Og king of Bashan) ในเฉลยธรรมบัญญัติ บท 3 ข้อ 1 (Deuteronomy 3:1), มนุษย์ยักษ์ (Nephilim) ในปฐมกาล บท 6 ข้อ 4 (Genesis 6:4), คนรูปร่างใหญ่โตแห่งอียิปต์ (giant of Egypt) ในพงศาวดาร 1 บท 11 ข้อ 23 (1 Chronicles 11:23), และแอนะคิม (Anakim), 

เทพนิยายอย่าง "แจ็กผู้ฆ่ายักษ์" (Jack the Giant Killer) ทำให้เกิดความรับรู้ในยุคปัจจุบันที่ว่า ยักษ์มีสติปัญญาน้อยและมีพฤติกรรมโหดร้าย บางทีก็ว่า กินมนุษย์เป็นอาหาร แต่บ้างก็ว่า กินปศุสัตว์ (livestock) และยักษ์ยังเป็นตัวร้ายในเทพนิยายเรื่อง "แจ็กกับต้นถั่ววิเศษ" (Jack and the Beanstalk) แต่ในวรรณกรรมสมัยใหม่ เช่น ของโจนาทาน สวิฟต์ (Jonathan Swift) และโรอัลด์ ดาห์ล (Roald Dahl) ยักษ์ได้รับการพรรณนาว่า ทั้งฉลาดหลักแหลมและเป็นมิตร
# อเล็กซานเดอร์ เอช. บูเอลล์
อเล็กซานเดอร์ ฮามิลตัน บูเอลล์ (เกิดเมื่อวันที่ 14 กรกฎาคม ค.ศ. 1801 – เสียชีวิตเมื่อวันที่ 29 มกราคม ค.ศ. 1853) เป็นสมาชิกU.S. Representative จากรัฐนิวยอร์ก เกิดที่เมืองแฟร์ไฟลด์ รัฐนิวยอร์ค ได้รับเลือกให้เป็นสมาชิกรัฐสภานิวยอร์กในปี ค.ศ. 1845 ต่อมาได้เป็นสมาชิกสภาครองเกรสชุดที่ 32 จากรัฐนิวยอร์ก เขตที่ 17 สังกัดพรรคเดโมแครต เมื่อวันที่ 4 มีนาคม ค.ศ. 1851 จนกระทั่งเสียชีวิตเมื่อวันที่ 29 มกราคม ค.ศ. 1853 ที่วอชิงตัน ดี.ซี.
# โรซี แอคบาร์
โรซี โซเฟีย แอคบาร์ เป็นนักการเมืองจากประเทศฟีจี และเป็นสมาชิกรัฐสภาประเทศฟิจิ เคยดำรงตำแหน่งรัฐมนตรีว่าการกระทรวงสาธารณสุขและการบริการการแพทย์ ตั้งแต่วันที่ 6 ตุลาคม ค.ศ. 2014 จนถึงวันที่ 20 พฤศจิกายน ค.ศ. 2018 ปัจจุบันดำรงตำแหน่งรัฐมนตรีว่าการกระทรวงศึกษาธิการ มรดกและศิลปะ ตั้งแต่วันที่ 22 พฤศจิกายน ค.ศ. 2018

แอคบาร์ได้รับการเลือกตั้งให้เป็นสมาชิกรัฐสภาจากการเลือกตั้งในปี ค.ศ. 2014 ด้วยคะแนนเสียง 990 คะแนน และการเลือกตั้งซ่อมในปี ค.ศ. 2018 ด้วยคะแนนเสียง 705 คะแนน
# ลี เดวิส
ลี ฮิววิตสัน เดวิส (เกิดเมื่อวันที่ 19 กันยายน ค.ศ. 1940) เป็นอดีตนักการเมืองจากประเทศออสเตรเลีย สังกัดพรรคเสรีนิยม เป็นสมาชิกสภานิติบัญญัติแห่งชาติประจำรัฐเซาท์ออสเตรเลีย ตั้งแต่ ค.ศ. 1979 จนกระทั่งถึง ค.ศ. 2002 ก็ได้ประกาศวางมือทางการเมือง
# โมนิกา เอ็นลิด
โมนิกา เอ็นลิด (เกิดเมื่อวันที่ 24 เมษายน ค.ศ. 1973) เป็นนักฟุตบอลจากประเทศนอร์เวย์ เล่นในตำแหน่งกองกลาง ในฟุตบอลหญิงทีมชาตินอร์เวย์ ตั้งแต่ปี ค.ศ. 1995 จนถึงปี ค.ศ. 1998
 อ้างอิง
# ปีเตอร์ เวสเตอร์การ์ด
ปีเตอร์ เวสเตอร์การ์ด  เกิดเมื่อวันที่ 26 พฤษภาคม 2474 ณ เมืองแชมเปญ รัฐอิลลินอย เขาได้เข้าศึกษาใน มหาวิทยาลัยฮาร์วาร์ด และจบการศึกษาในปี 2496 มีเพื่อนร่วมรุ่นได้แก่ โรเจอร์ เซสชั่นส์ วอลเตอร์ พิสตัน เอ็ดเวิร์ด ที. โคน มิลตัน แบบบิตต์ โวล์ฟกัง ฟอร์นเนอร์ และตัดสินใจเป็นอาจารย์สอนที่ มหาวิทยาลัยโคลัมเบีย ก่อนจะเกษียณในปี 2544 แต่ยังทำงานในฐานะผู้ประพันธ์เพลงและร่วมแสดงในวงโอเปร่า 
นักแต่งเพลงและนักทฤษฎี
ใบรรดาศิษย์จากมหาวิทยาลัยฮาร์วาร์ด เขาประสบความสำเร็จ และแต่งเพลงในปี 2546 - 2562 และเขายังมีทฤษฎีบทเพลงคือชีวิต ในปี 2556 เขาได้ออกมาแสดงความหมายคือ เพลงคือชีวิตนั้น ผมได้ให้ความหายในเขิงการรักษาและการบำบัดของผู้ป่วย บุคคลอื่นสามารถเอาทฤษฎีของผมไปใช้ได้ 
 ผลงาน เพลงประพันธ์ และอื่นๆของปีเตอร์ เวสเตอร์การ์ด 
Charivari (1953)
Mr. and Mrs. Discobbolos (1966)
The Tempest (1994)
Chicken-Little (1997)
Moby Dick: Scenes from an Imaginary Opera (2004)
Alice in Wonderland (2006)
 Cantata I: "The Plot Against the Giant" (text: W. Stevens), for female voices, clarinet, harp, and cello (1956)
 Cantata II: "A Refusal to Mourn the Death, by Fire, of a Child in London" (text: Dylan Thomas), for bass and ten instruments (1958)
 Cantata III: "Leda and the Swan" (text: William Butler Yeats), for mezzo-soprano, clarinet, viola, vibraphone, and marimba (1961)
 Cantata IV: "Spring and Fall: To a Young Child" (text: Gerard Manley Hopkins), for soprano and five instruments (1964)
 There Was a Little Man for soprano and violin (1979)
 Ariel Music (text: William Shakespeare, from The Tempest), for soprano and ten instruments (1987)
 Ode (text: Ben Jonson), for soprano, flute, clarinet, harp, violin, and viola (1989)
 anyone lived in a pretty how town (text: E. E. Cummings), for SATB choir (1997)
 Cantata V: "'Byzantium' and 'Sailing to Byzantium'" (text: William Butler Yeats), for baritone and percussion quartet (1997)
 There Was a Lady Loved a Sow (text: traditional) (1997)
 Cantata VI: "To the Dark Lady" (text: William Shakespeare), for soprano, mezzo-soprano, tenor, baritone, and percussion duo (1999)
 String Quartet, 1957; 
 Five Movements, for small orchestra (1958)
 Quartet, for clarinet, vibraphone, violin, and cello (1960)
 Trio, for flute, cello, and piano (1962)
 Variations for Six Players, for flute, clarinet, piano, percussion, violin, and cello (1963)
 Divertimento on Discobbolic Fragments, for flute and piano (1967)
 Noises, Sounds, and Sweet Airs, for ensemble (1968)
 Tuckets and Sennets , for band (1969)
 Moto perpetuo, for flute, oboe, clarinet, bassoon, trumpet, and horn (1976)
 Two Fanfares, for brass (1988)
 Ringing Changes, for orchestra (1996)
 All Fours, for percussion quartet (1997)

ปีเตอร์ เวสเตอร์การ์ด เสียชีวิตลงเมื่อวันที่ 27 มิถุนายน 2562 สิริอายุ 88 ปี
 อ้างอิง 

New York Times review of Alice in Wonderland
Article on The Tempest from Princeton Weekly Bulletin
# เฮนรี บัคกิงแฮม (นักการเมือง)
เซอร์ เฮนรี เชซิล บัคกิงแฮม (เกิดเมื่อวันที่ 2 พฤษภาคม ค.ศ. 1867 – เสียชีวิตเมื่อวันที่ 1 สิงหาคม ค.ศ. 1931) เป็นนักการเมืองสังกัดพรรคอนุรักษ์นิยม จากสหราชอาณาจักร บัคกิงแฮมได้รับการเลือกตั้งให้เป็นสมาชิกสภาผู้แทนราษฎร (สส.) ครั้งแรก จากการเลือกตั้งสภาผู้แทนราษฎรในปี ค.ศ. 1922 แลได้รับการเลือกตั้งอีก 3 ครั้ง จนกระทั่งเสียชีวิตในตำแหน่ง ในปี ค.ศ. 1931 ด้วยวัย 64 ปี บัคกิงแฮมได้รับตำแหน่งเป็นอัศวิน ในปี ค.ศ. 1911The knighthood was gazetted in the London Gazette Issue 28512 published on 11 July 1911, page 27 of 108. However, his first name was mis-splelt as "Harvey", and a correction was issued in the London Gazette Issue 28576 published on 30 January 1912, page 1 of 72 และได้รับเครื่องราชอิสริยาภรณ์จักรวรรดิบริติช ในปี ค.ศ. 1920London Gazette Issue 31840 published on 26 March 1920, page 6 of 114
# อุทยานโอลิมปิก (มิวนิก)
อุทยานโอลิมปิก หรือ โอลึมพีอาพาร์ค  ในนครมิวนิก ประเทศเยอรมนี เป็นสถานที่เคยใช้จัดมหกรรมโอลิมปิกฤดูร้อน 1972 ต่อมาภายหลังเสร็จสิ้นมหกรรม อุทยานแห่งนี้ถูกใช้เป็นสวนสาธารณะตลอดจนสถานที่จัดกิจกรรมทางวัฒนธรรมและสังคมต่าง ๆ ทั้งอุทยานมีพื้นที่ 530 ไร่ แบ่งออกเป็นสี่เขตย่อยได้แก่:
 เขตโอลิมปิก (Olympic Area): ประกอบด้วยสนามกีฬาโอลิมปิก, โอลิมปิกฮอลล์ และหอคอยโอลิมปิก
 หมู่บ้านโอลิมปิก (Olympic Village): หมู่บ้านนักกีฬาจำนวนสองแห่ง แยกชาย-หญิง
 โอลึมพีอา-เพร็สเซอชตัท (Olympia-Pressestadt): ปัจจุบันเป็นศูนย์ช็อปปิงโอลิมปิก
 โอลึมพีอาพาร์ค (Olympiapark): อยู่ทางใต้ติดกับเขตโอลิมปิก ประกอบด้วยเขาโอลิมปิกและทะเลสาบโอลิมปิก

แหล่งข้อมูลอื่น

 Olympiapark München GmbH 
 www.olypark.de (a student project of the tum/dept Architecture)
 Olympiapark München - Interactive Panorama
หมวดหมู่:มิวนิก
# จอร์จ คอนเซเมียส
จอร์จ โรเบิร์ต คอนเซเมียส  (เกิดเมื่อวันที่ 23 กรกฎาคม ค.ศ. 1936 – เสียชีวิตเมื่อวันที่ 26 ตุลาคม ค.ศ. 2017) เป็นนักการเมืองและนักการศึกษาชาวอเมริกัน

คอนเซเมียส เกิดที่เมืองเฮสติงส์ รัฐมินนิโซตา และสำเร็จการศึกษาที่โรงเรียนเฮสติงส์ ในปี ค.ศ. 1954  คอนเซเมียสทำหน้าที่ในกองทัพบกสหรัฐ จบการศึกษาปริญญาตรีที่มหาวิทยาลัยมินนิโซตา ในปี ค.ศ. 1959 คอนเซเมียส สอนวิชาวิทยาศาสตร์ ที่โรงเรียนแคนนอน ที่เมืองแคนนอนฟอลส์ ก่อนที่จะลงเล่นการเมืองเป็น วุฒิสภารัฐมินนิโซตา สังกัดพรรคเดโมแครต ระหว่างปี ค.ศ. 1967 จนถึงปี ค.ศ. 1977Minnesota Legislators Past and Present-George Conzemius
# เฮ็ลมี ไฟชัล ไซนี
เฮ็ลมี ไฟชัล ไซนี (เกิดเมื่อวันที่ 1 สิงหาคม ค.ศ. 1972 ที่จังหวัดชวาตะวันตก) เป็นนักการเมืองจากประเทศอินโดนีเซีย เคยดำรงตำแหน่งรัฐมนตรีว่าการกระทรวงพัฒนา ตั้งแต่วันที่ 22 ตุลาคม ค.ศ. 2009 จนถึงวันที่ 1 ตุลาคม ค.ศ. 2014

นอกจากนี้ ไซนีเป็นสมาชิกสภาผู้แทนราษฎร ตั้งแต่ปี ค.ศ. 2004 จนถึงปี ค.ศ. 2009 สังกัดพรรคการตื่นตัวแห่งชาติ
# โจ-แอนนา ดาวนีย์
โจ-แอนนา ดาวนีย์ (เกิดเมื่อวันที่ 1 กุมภาพันธ์ ค.ศ. 1967 — เสียชีวิตเมื่อวันที่ 1 ธันวาคม ค.ศ. 2016) เป็นนักแสดงตลกหญิงจากประเทศแคนาดา เคยได้รับรางวัลนักแสดงตลกยอดเยี่ยม ซึ่งได้รับการเสนอชื่อเข้าชิงรางวัลนักแสดงตลกชาวแคนาดา โจ-แอนนา ดาวนีย์ แสดงตลกที่โทรอนโต ในโชว์ Open Mike at Spirits (ตั้งแต่ปี ค.ศ. 1996http://www.third-beat.com/2011/09/12/team-spirits/) และ Standing on the Danforthhttp://exclaim.ca/comedy/article/r_i_p_toronto_comic_jo-anna_downey ดาวนีย์ต้องได้รับความทรมานจากการเป็นโรคอะไมโอโทรฟิก แลเทอรัล สเกลอโรซิส ตั้งแต่ปี ค.ศ. 2012https://www.thestar.com/entertainment/2012/12/21/standup_comedy_night_at_spirits_bar_and_grill.html และยุติการทำงานในปี ค.ศ. 2013http://www.third-beat.com/2013/03/18/canadian-comedy-needs-you-jo-anna-downey/ ดาวนีย์เสียชีวิตเมื่อวันที่ 1 ธันวาคม ค.ศ. 2016
# จูลียัน อัลดริน ปาซา
จูลียัน อัลดริน ปาซา (เกิดเมื่อวันที่ 22 กรกฎาคม ค.ศ. 1969 ที่เมืองบันดาร์ลัมปุง) เป็นนักการเมืองจากประเทศอินโดนีเซีย จูลียัน ปาซา เป็นอดีตโฆษกประธานาธิบดีแห่งสาธารณรัฐอินโดนีเซีย แทนที่ อันดี มัลลารันเกิง ระหว่างที่เป็นช่วงสมัยที่ประธานาธิบดีซูซีโล บัมบัง ยูโดโยโน สมัยที่ 2 ปกครองประเทศ ก่อนหน้านี้ ปาซา เคยเป็นวิทยากรรับเชิญสอนที่มหาวิทยาลัยในกรุงโตเกียว เป็นหัวหน้าภาควิชารัฐศาสตร์ คณะสังคมศาสตร์และรัฐศาสตร์ ที่มหาวิทยาลัยอินโดนีเซีย
# ชิงกันเซ็ง E6 ซีรีส์
E6 ซีรีส์ เป็นรุ่นของรถไฟความเร็วสูงชิงกันเซ็งของญี่ปุ่น ดำเนินงานโดยบริษัทรถไฟญี่ปุ่นตะวันออก (JR ตะวันออก) รถไฟรุ่นนี้เป็นรุ่นลำตัวแคบที่เรียกว่ามินิชิงกันเซ็ง ซึ่งพัฒนาต่อยอดจากรุ่น E5 ซีรีส์ ให้บริการในเส้นทางโทโฮกุชิงกันเซ็งและอากิตะชิงกันเซ็ง เริ่มให้บริการครั้งแรกเมื่อวันที่ 16 มีนาคม พ.ศ. 2556

การจัดขบวน
ขบวนต้นสายการผลิต (เลข S12)
 เลขตู้  11  12  13  14  15  16  17 รหัสผัง M1sc  Tk  M1  M1  M1  T  M1c หมายเลข  E611  E628  E625  E625-100  E627  E629  E621 น้ำหนัก (ตัน) 45.7  44.4  42.5  43.1  42.5  44.5  43.8 ความจุที่นั่ง 23  35  60  60  68  60  32

 ตู้ 11 มีที่นั่งชั้นกรีน
 ตู้ 12 และ 16 เป็นตู้ติดตั้งแหนบรับไฟแขนเดี่ยว
 ตู้ 11 ถึง 14 สร้างโดยคาวาซากิ, ตู้ 15 ถึง 17 สร้างโดยฮิตาชิ

ขบวนสายการผลิตสมบูรณ์ (เลข Z2)

 เลขตู้  11  12  13  14  15  16  17 รหัสผัง M1sc  Tk  M1  M1  M1  T  M1c หมายเลข  E611  E628  E625  E625-100  E627  E629  E621 น้ำหนัก (ตัน) 45.1  44.4  41.7  41.8  42.1  44.2  43.4 ความจุที่นั่ง 22  34  60  60  68  60  32

 ตู้ 11 มีที่นั่งชั้นกรีน
 ตู้ 12 และ 16 เป็นตู้ที่ติดตั้งแหนบรับไฟแขนเดี่ยว

 ภายใน
# อาร์เน็ตต์ อี. จีราร์โด
อาร์เน็ตต์ อีลีซุส จีราร์โด (เกิดเมื่อวันที่ 15 กรกฎาคม ค.ศ. 1929 – เสียชีวิตเมื่อวันที่ 26 ตุลาคม ค.ศ. 2017) เป็นหมอฟันและอดีตนักการเมืองจากสหรัฐจากรัฐฟลอริดา จีราร์โดเกิดที่เมืองแจ็กสันวิลล์ จบการศึกษาปริญญาตรีที่มหาวิทยาลัยโฮวาร์ท และได้รับปริญญาทันตกรรม จีราร์โด ได้เป็นผู้แทนราษฎรจากรัฐฟอร์ริดา ตั้งแต่ปี ค.ศ. 1976 จนถึงปี ค.ศ. 1983และในปี ค.ศ. 1982 ได้รับการเลือกตั้งให้เป็นสมาชิกวุฒิสภา จนถึงปี ค.ศ. 1992Former State Sen. Arnett Girardeau dies at 88
# กรกฎาคม พ.ศ. 2562
กรกฎาคม พ.ศ. 2562 เป็นเดือนที่ 7 ของปี พ.ศ. 2562 วันแรกของเดือนเป็นวันจันทร์ วันสุดท้ายของเดือนเป็นวันพุธ

 สถานีย่อย:เหตุการณ์ปัจจุบัน
# จอร์จ ฮันนา (นักบาสเกตบอล)
จอร์จ ฮันนา (เกิดเมื่อวันที่ 13 พฤษภาคม ค.ศ. 1928 ที่ประเทศอิรัก – เสียชีวิตเมื่อวันที่ 3 พฤษภาคม ค.ศ. 2019 ที่เมืองเซนต์จอร์จ รัฐยูทาห์ สหรัฐอเมริกา), ภายหลังรู้จักกันในชื่อ จอห์น ฮันนา ฮัลละค์ เป็นนักบาสเกตบอลจากประเทศอิรัก เคยเข้าร่วมการแข่งขัน โอลิมปิกฤดูร้อน 1948

ภายหลังที่ฮันนาอพยพไปสหรัฐอเมริกาในปี ค.ศ. 1958 ได้ศึกษาที่วิทยาลัยเวเบอร์ , มหาวิทยาลัยแคลิฟอร์เนีย ลอสแอนเจลิส, และมหาวิทยาลัยวอชิงตัน (ปริญญาเอก)
# เนลลี โอลิน
เนลลี โอลิน (เกิดเมื่อวันที่ 23 มีนาคม ค.ศ. 1941 – เสียชีวิตเมื่อวันที่ 26 ตุลาคม ค.ศ. 2017)Val-d'Oise : l'ancienne maire et ministre Nelly Olin est décédée  เป็นรัฐมนตรีว่าการกระทรวงสิ่งแวดล้อมในประเทศฝรั่งเศส ภายใต้รัฐบาลของดอมีนิก เดอ วีลแป็ง ตั้งแต่ปี ค.ศ. 2005 จนถึงปี ค.ศ. 2007 โอลินเสียชีวิตเมื่อวันที่ 26 ตุลาคม ค.ศ. 2017 ด้วยวัย 76 ปี
# มีลิส
มีลิสฟร็องแซซ (, "กองกำลังอาสาสมัครฝรั่งเศส") ซึ่งโดยทั่วไปนิยมเรียกว่า มีลิส  เป็นองค์การกองกำลังกึ่งทหารทางการเมืองที่ก่อตั้งขึ้นเมื่อวันที่ 30 มกราคม ค.ศ. 1943 โดยระบอบวีชี (ด้วยความช่วยเหลือจากนาซีเยอรมนี) เพื่อช่วยสู้รบกับขบวนการต่อต้านฝรั่งเศสในช่วงสงครามโลกครั้งที่สอง หัวหน้ามีลิสอย่างเป็นทางการคือนายกรัฐมนตรีปีแยร์ ลาวาล แต่หัวหน้าปฏิบัติการและผู้นำโดยพฤตินัยคือเลขาธิการโฌแซ็ฟ ดาร์น็อง มีลิสมีส่วนร่วมในการประหารชีวิตแบบเร่งรัดและการลอบสังหาร ช่วยไล่ต้อนชาวยิวและฝ่ายต่อต้านในฝรั่งเศสเพื่อเนรเทศ องค์การนี้สืบทอดมาจากกองทหารอาสาสมัคร แซร์วิสดอดร์เลฌียอแนร์  ของดาร์น็อง มีลิสเป็นการแสดงออกถึงลัทธิฟาสซิสต์ที่สุดโต่งที่สุดของระบอบวีชี ท้ายที่สุด ดาร์น็องได้มองเห็นว่า มีลิสเป็นขบวนการทางการเมืองแบบพรรคเดียวของลัทธิฟาสซิสต์สำหรับรัฐฝรั่งเศสMartin Blinkhorn, 2003, Fascists and Conservatives: The Radical Right and the Establishment in Twentieth-Century Europe, p. 193, 

thumb|right|alt=Black-and-white photo of men in uniform with guns|สมาชิกของมีลิสถืออาวุธปืนด้วยปืนเบรนและปืนไรเฟิลลี-เอ็นฟิลด์ หมายเลข 4 ที่ยึดมาจากบริเตน

สมาชิกมีลิสมักทรมานผู้ที่พวกเขาสอบปากคำเพื่อเค้นข้อมูลหรือคำสารภาพ ขบวนการต่อต้านฝรั่งเศสถือว่ามีลิสนั้นอันตรายยิ่งกว่าเกสตาโพและหน่วยเอ็สเอ็ส เพราะพวกเขาเป็นชาวฝรั่งเศสพื้นเมืองที่เข้าใจภาษาถิ่นต่าง ๆ อย่างถ่องแท้ มีความรู้อย่างกว้างขวางเกี่ยวกับเมืองและชนบท และรู้จักผู้คนในท้องถิ่นและผู้ให้ข้อมูลข่าวสาร
# ปาโก กาบาเซส
ฟรันซิสโก กาบาเซส หรือ ปาโก กาบาเซส (เกิดเมื่อวันที่ 24 มิถุนายน ค.ศ. 1916 – เสียชีวิตเมื่อวันที่ 5 พฤษภาคม ค.ศ. 2019 เสียชีวิตจากโรคปอดบวม ที่เมืองคอร์โดบา ประเทศอาร์เจนตินา) เป็นนักฟุตบอลมืออาชีพจากประเทศอาร์เจนตินา เคยเล่นให้กับทีมทอลเลเรสhttps://www.ole.com.ar/futbol-ascenso/argentino-a/aliento-especial_0_Bkvx2DVljng.html
# แอฟริกาคัพออฟเนชันส์ 2019 รอบคัดเลือก กลุ่ม ไอ
กลุ่ม ไอ ของ แอฟริกาคัพออฟเนชันส์ 2019 รอบคัดเลือก จะเป็นหนึ่งใน 12 กลุ่มที่จะตัดสินหาทีมที่เข้าไปเล่นในทัวร์นาเมนต์ แอฟริกาคัพออฟเนชันส์ 2019 รอบสุดท้าย. กลุ่มนี้ประกอบไปด้วยสี่ทีม: บูร์กินาฟาโซ, แองโกลา, บอตสวานา, และ มอริเตเนีย.

แต่ละทีมลงเล่นแบบพบกันหมดในรูปแบบเหย้าและเยือนระหว่างเดือนมิถุนายน 2560 และเดือน พฤศจิกายน 2561.

แองโกลา และ มอริเตเนีย, แชมป์และรองแชมป์กลุ่ม, ได้สิทธิ์เข้าแข่งขัน แอฟริกาคัพออฟเนชันส์ 2019.

ตารางคะแนน

แมตช์

อันดับดาวซัลโว
การแข่งขันทั้งหมดมี 25 ประตูที่ทำได้ใน 12 นัด, สำหรับค่าเฉลี่ย  ประตูต่อนัด.

4 ประตู

 Mateus

3 ประตู

 Gelson
 Ismaël Diakité

2 ประตู

 Aristide Bancé
 Bertrand Traoré

1 ประตู

 Djalma
 Wilson Eduardo
 Keeagile Kobe
 Issoufou Dayo
 Banou Diawara
 Jonathan Pitroipa
 Abdou Razack Traoré
 Adama Ba
 Khassa Camara
 Moctar Sidi El Hacen
 Mohamed Soudani

หมายเหตุ
# การสังหารหมู่คาร์ทูม
การสังหารหมู่คาร์ทูม เกิดขึ้นเมื่อวันจันทร์ที่ 3 มิถุนายน พ.ศ. 2562 เมื่อกองกำลังทหารติดอาวุธของสภาทหารระยะเปลี่ยนผ่าน (Transitional Military Council) ในประเทศซูดาน นำโดยกองกำลังสนับสนุนฉับไว (Rapid Support Forces) ซึ่งเป็นองค์การที่สืบทอดโดยตรงจากกองกำลังอาสาสมัครญันญะวีด  ได้ใช้กระสุนปืนและแก๊สน้ำตาสลายกลุ่มผู้ชุมนุมประท้วงที่ปักหลักอยู่หน้ากองบัญชาการกองทัพในกรุงคาร์ทูม ทำให้มีผู้เสียชีวิตกว่า 100 คน ร่างผู้เสียชีวิตอย่างน้อยสี่สิบร่างถูกโยนลงแม่น้ำไนล์ พลเรือนไร้อาวุธหลายร้อยคนบาดเจ็บ ในขณะที่อีกหลายร้อยคนถูกจับกุม หลายครอบครัวถูกขู่ขวัญในอาณาเขตบ้านตัวเองทั่วซูดาน และมีหญิงและชาย 70 คนถูกข่มขืน อินเทอร์เน็ตถูกปิดกั้นเกือบทั้งหมดในซูดานในวันหลังการสังหารหมู่ ทำให้การประเมินจำนวนเหยื่อที่แท้จริงเป็นไปอย่างยากลำบาก
# อุบัติการณ์เทราดายะ
อุบัติการณ์เทราดายะ  ความขัดแย้งทางการเมืองที่เกิดขึ้นในปลาย ยุคเอโดะ ที่ นครเกียวโต ภายในร้านหรือโรงเตี๊ยมชื่อ เทราดายะ  ทั้งสิ้น 2 ครั้งคือ

 วันที่ 23 เดือน 4 ปี บุนคิว ที่ 2 ตรงกับวันที่ 21 พฤษภาคม พ.ศ. 2405 เกิดความพยายามลอบสังหาร ชิมัตสึ ฮิซามิตสึ น้องชายของ ชิมัตสึ นาริอากิระ ไดเมียวเจ้าผู้ครอง แคว้นซัตสึมะ หนึ่งใน พันธมิตรซัตโช

 วันที่ 23 เดือน 1 ปี เคโอ ที่ 2 ตรงกับวันที่ 9 มีนาคม พ.ศ. 2409 เกิดความพยายามลอบสังหาร ซากาโมโตะ เรียวมะ ซามุไรหนุ่มหัวก้าวหน้าผู้พยายามโค่นล้มระบอบโชกุนและฟื้นฟูพระราชอำนาจด้วยวิธีสันติ
# การประท้วงในประเทศซูดาน พ.ศ. 2561–2562
ในวันที่ 19 ธันวาคม พ.ศ. 2561 เกิดเหตุการณ์เดินขบวนประท้วงขึ้นในหลายเมืองของประเทศซูดาน ส่วนหนึ่งเนื่องจากค่าครองชีพที่สูงขึ้นและสภาพเศรษฐกิจที่เสื่อมถอยในทุกระดับของสังคม วัตถุประสงค์ของการประท้วงเปลี่ยนไปอย่างรวดเร็วจากการเรียกร้องให้มีการปฏิรูปเศรษฐกิจอย่างเร่งด่วนมาสู่การเรียกร้องให้ประธานาธิบดีอุมัร อัลบะชีร ก้าวลงจากตำแหน่ง

ปฏิกิริยาที่รุนแรงของรัฐบาลซูดานต่อชุดการประท้วงดังกล่าวก่อให้เกิดความกังวลในระดับนานาชาติ ในวันที่ 22 กุมภาพันธ์ พ.ศ. 2562 อัลบะชีรประกาศสถานการณ์ฉุกเฉินและยุบรัฐบาลทั้งในระดับชาติและระดับภูมิภาค โดยแต่งตั้งเจ้าหน้าที่ทหารระดับสูงและเจ้าหน้าที่หน่วยข่าวกรองให้ดำรงตำแหน่งผู้ว่าการรัฐต่าง ๆ แทน ในวันที่ 8 มีนาคม อัลบะชีรประกาศว่าผู้หญิงทุกคนที่ถูกคุมขังจากการประท้วงต่อต้านรัฐบาลจะได้รับการปล่อยตัว ในวันหยุดสุดสัปดาห์ของวันที่ 6–7 เมษายน เกิดการประท้วงขนาดใหญ่เป็นครั้งแรกนับตั้งแต่มีการประกาศสถานการณ์ฉุกเฉิน ในวันที่ 10 เมษายน มีผู้พบเห็นทหารกำลังปกป้องกลุ่มผู้ประท้วงจากกองกำลังรักษาความมั่นคง"Troops shield protesters as Sudan President Omar al-Bashir faces mounting pressure to go", South China Morning Post, 10 April 2019. และในวันที่ 11 เมษายน กองทัพซูดานก่อรัฐประหารยึดอำนาจจากอัลบะชีร

หลังการปลดอัลบะชีรออกจากตำแหน่ง การประท้วงตามท้องถนนที่จัดขึ้นโดยสมาคมวิชาชีพซูดาน (Sudanese Professionals Association) และกลุ่มต่อต้านที่นิยมประชาธิปไตยยังคงดำเนินต่อไป โดยเรียกร้องให้สภาทหารระยะเปลี่ยนผ่าน (Transitional Military Council) ซึ่งกุมอำนาจอยู่นั้นหลีกทาง "โดยทันทีและไม่มีเงื่อนไข" ให้แก่รัฐบาลชั่วคราวที่นำโดยพลเรือน และเรียกร้องให้มีการปฏิรูปอื่น ๆ ในซูดานSamy Magdy, New ruling Sudan military council promises civilian Cabinet , Associated Press (April 14, 2019).Sudan: huge crowds call for civilian rule in biggest protest since Bashir ousting, Reuters (April 18, 2019). การเจรจาเพื่อจัดตั้งรัฐบาลร่วมชั่วคราวระหว่างสภาทหารฯ กับพลเรือนฝ่ายต่อต้านเกิดขึ้นในช่วงปลายเดือนเมษายนและในเดือนพฤษภาคม แต่ยุติลงเมื่อกองกำลังสนับสนุนฉับไว (Rapid Support Forces) และกองกำลังรักษาความมั่นคงอื่น ๆ ของสภาทหารฯ ใช้ความรุนแรงในการปราบปรามผู้ประท้วงในวันที่ 3 มิถุนายน จนทำให้มีผู้เสียชีวิต 118 ราย และยังมีผู้ถูกทำร้ายและถูกข่มขืนอีกด้วย

ฝ่ายต่อต้านตอบโต้เหตุสังหารหมู่และการจับกุมหลังเหตุสังหารหมู่ด้วยการนัดหยุดงานทั่วไปเป็นเวลา 3 วัน ระหว่างวันที่ 9–11 มิถุนายน และเรียกร้องให้มีการขัดขืนอย่างสงบและการต่อต้านโดยสันติวิธีต่อไปจนกว่าสภาทหารฯ จะถ่ายโอนอำนาจแก่รัฐบาลที่เป็นพลเรือน ในวันที่ 12 มิถุนายน กลุ่มต่อต้านตกลงที่จะยุติการนัดหยุดงาน และสภาทหารฯ ตกลงที่จะปล่อยตัวนักโทษการเมือง มีการวางแผนจัดการเจรจาครั้งใหม่เพื่อจัดตั้งรัฐบาลพลเรือน
# มารียู ฌอร์ฌี ดา ฟงเซกา แอร์มิส
มารียู ฌอร์ฌี ดา ฟงเซกา แอร์มิส  รู้จักกันทั่วไปในชื่อ มารียู ฌอร์ฌี (14 สิงหาคม ค.ศ. 1926 – 28 มิถุนายน ค.ศ. 2019) เป็นนักบาสเกตบอลจากประเทศบราซิล เคยเข้าร่วมการแข่งขันโอลิมปิกฤดูร้อน 1952 มารียู ฌอร์ฌี เสียชีวิตเมื่อวันที่ 28 มิถุนายน ค.ศ. 2019 ด้วยวัย 92 ปีLuto! Morre ex-jogador de basquete do Flamengo